pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ระเบียบ กพฐ. กำหนดหลักเกณฑ์ฯ สรรหาคณะกรรมการสถานศึกษา ของโรงเรียนร่วมพัฒนา (Partnership School)
วันจันทร์ที่ 21 มกราคม 2562
ราชกิจจานุเบกษา เผยแพร่ระเบียบ กพฐ. กําหนดหลักเกณฑ์ฯ สรรหาคณะกรรมการสถานศึกษา ของโรงเรียนร่วมพัฒนา (Partnership School)
ราชกิจจานุเบกษา เมื่อวันที่ ๑๗ มกราคม ๒๕๖๒ เผยแพร่ระเบียบคณะกรรมการการศึกษาขั้นพื้นฐาน ว่าด้วยการกําหนดองค์ประกอบ หลักเกณฑ์ วิธีการสรรหา และจํานวนกรรมการสถานศึกษา สําหรับสถานศึกษารูปแบบโรงเรียนร่วมพัฒนา พ.ศ. ๒๕๖๑
ราชกิจจานุเบกษา เมื่อวันที่ ๑๗ มกราคม ๒๕๖๒ เผยแพร่ระเบียบคณะกรรมการการศึกษาขั้นพื้นฐาน ว่าด้วยการกําหนดองค์ประกอบ หลักเกณฑ์ วิธีการสรรหา และจํานวนกรรมการสถานศึกษา สําหรับสถานศึกษารูปแบบโรงเรียนร่วมพัฒนา พ.ศ. ๒๕๖๑ ลงนามโดยประธานกรรมการการศึกษาขั้นพื้นฐาน (นายปิยะบุตร ชลวิจารณ์) โดยกําหนดให้แต่ละสถานศึกษามี "คณะกรรมการสถานศึกษา" จํานวน ๑๕ คน มาจากบุคคลหลายฝ่ายในชุมชน พร้อมกําหนดหลักเกณฑ์และวิธีการสรรหาประธานกรรมการและกรรมการ เพื่อเสนอผู้อํานวยการสํานักงานเขตพื้นที่การศึกษา พิจารณาแต่งตั้ง
สําหรับสถานศึกษารูปแบบโรงเรียนร่วมพัฒนา (Partnership School) หมายถึง โรงเรียน หรือหน่วยงานการศึกษาที่เรียกชื่ออย่างอื่นของรัฐ ที่มีอํานาจหน้าที่หรือมีวัตถุประสงค์ในการจัดการศึกษาขั้นพื้นฐานที่ได้รับงบประมาณจากรัฐ ที่จัดการศึกษารูปแบบบริหารจัดการที่เป็น "นวัตกรรมการบริหารจัดการสถานศึกษา" โดยความร่วมมือของภาคส่วนต่าง ๆ ในสังคม โดยเฉพาะภาคเอกชน สถานประกอบการ และหน่วยงานองค์กรต่าง ๆ เพื่อเกิดความเป็นอิสระคล่องตัว ทั้งในด้านการบริหารงานวิชาการ การบริหารงานงบประมาณ การบริหารงานบุคคล และการบริหารงานทั่วไป ที่สร้างความรับผิดชอบต่อผู้เรียน ภายใต้การสนับสนุนทรัพยากร และการบริหารที่จําเป็นและเหมาะสมจากผู้สนับสนุน (บริษัท มูลนิธิ องค์กร ภาคเอกชน สถานประกอบการ หรือสถาบันที่สนับสนุนทรัพยากรและมีส่วนร่วมในการบริหารให้กับสถานศึกษา) ที่ต้องมีส่วนร่วมในการพัฒนาคุณภาพการศึกษาของประเทศ รวมถึงสถานศึกษาอื่น ๆ ที่จัดการศึกษาในลักษณะเดียวกันนี้ และครอบคลุมถึงสถานศึกษาที่จะจัดการศึกษาในรูปแบบในลักษณะเดียวกัน
ดาวน์โหลด .. ราชกิจจานุเบกษาฉบับนี้
Rewriter/Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-กระทรวงมหาดไทยแจ้งแนวปฏิบัติการส่งตัวคนไทยที่ครบระยะเวลาการกักกันไว้เพื่อสังเกตอาการกลับจังหวัดภูมิลำเนา [กระทรวงมหาดไทย]
วันเสาร์ที่ 2 พฤษภาคม 2563
กระทรวงมหาดไทยแจ้งแนวปฏิบัติการส่งตัวคนไทยที่ครบระยะเวลาการกักกันไว้เพื่อสังเกตอาการกลับจังหวัดภูมิลําเนา [กระทรวงมหาดไทย]
กระทรวงมหาดไทยแจ้งแนวปฏิบัติการส่งตัวคนไทยที่ครบระยะเวลาการกักกันไว้เพื่อสังเกตอาการกลับจังหวัดภูมิลําเนา
วันนี้ (2 พ.ค.63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ตามที่กระทรวงมหาดไทยได้แจ้งแนวทางปฏิบัติในการเดินทางกลับของคนไทยจากประเทศเพื่อนบ้านผ่านช่องทางในพื้นที่จังหวัดชายแดน โดยให้ทุกจังหวัดดําเนินการกักกันคนไทยกลุ่มดังกล่าวไว้ในสถานที่กักกันของจังหวัด (Local Quarantine) เพื่อสังเกตอาการเป็นเวลา 14 วัน ตามมาตรการทางสาธารณสุข
นายฉัตรชัย พรหมเลิศ ปลัดกระทรวงมหาดไทย ได้มีหนังสือแจ้งจังหวัดเพื่อแจ้งแนวทางปฏิบัติในการเดินทางกลับของคนไทยที่ครบระยะเวลาการกักกันไว้เพื่อสังเกตอาการกลับภูมิลําเนา ดังนี้
1 ในกรณีผู้ที่จะครบระยะเวลาการกักกันประสงค์จะเดินทางกลับด้วยตนเอง เมื่อครบระยะเวลาการกักกันแล้ว ให้เดินทางกลับได้ ทั้งนี้ หากจังหวัดภูมิลําเนาหรือจังหวัดปลายทางที่จะเดินทางไปมีมาตรการเฉพาะ เช่น การกักกันภายในที่พักอาศัย จังหวัดต้นทางต้องแจ้งให้ผู้เดินทางทราบว่าเมื่อเดินทางไปถึงให้ไปรายงานตัวตามสถานที่และดําเนินการตามมาตรการที่กําหนดด้วย
2 หากผู้ที่จะครบระยะเวลาการกักกันประสงค์ให้ภาครัฐจัดส่ง ให้จังหวัดต้นทางมอบหมายสํานักงานขนส่งจังหวัดหรือหน่วยงานที่กระทรวงคมนาคมมอบหมาย จัดหายานพาหนะ กําหนดเส้นทางการเดินทาง และจุดจอดรถตามความเหมาะสม พร้อมออกหนังสือรับรองให้แก่ผู้ที่ขับขี่ยานพาหนะไปส่งผู้ผ่านการกักกันแล้วตามจุดหมายที่กําหนด และให้จังหวัดปลายทางมอบหมายสํานักงานขนส่งจังหวัดหรือหน่วยงานที่กระทรวงคมนาคมมอบหมาย จัดยานพาหนะไปรับผู้ที่ครบระยะเวลาการกักกัน ณ จุดจอดรถที่นัดหมาย หากจังหวัดต้นทางจัดยานพาหนะไปส่งไม่ถึงจังหวัดปลายทาง
ทั้งนี้ ได้ให้จังหวัดต้นทางซึ่งเป็นสถานที่กักกันดําเนินการสํารวจและจัดทําข้อมูลการเดินทางกลับของผู้ครบระยะเวลาการกักกัน แจ้งจังหวัดภูมิลําเนาหรือจังหวัดปลายทางทราบและประสานการดําเนินการ และให้จังหวัดต้นทางจัดทําหนังสือรับรองให้แก่ผู้ที่ครบระยะเวลาการกักกันตามแบบที่กรมควบคุมโรคกําหนดด้วย
กองสารนิเทศ สป.มท.
ครั้งที่ 59/2563
วันที่ 2 พ.ค. 2563
รัฐบาลไทย-ข่าวทำเนียบรัฐบาล-องคมนตรีตรวจเยี่ยมโรงพยาบาลเขาชะเมาเฉลิมพระเกียรติ 80 พรรษา จังหวัดระยอง
วันศุกร์ที่ 4 ตุลาคม 2562
องคมนตรีตรวจเยี่ยมโรงพยาบาลเขาชะเมาเฉลิมพระเกียรติ 80 พรรษา จังหวัดระยอง
องคมนตรี ตรวจเยี่ยมให้กําลังใจบุคลากรโรงพยาบาลเขาชะเมาเฉลิมพระเกียรติ 80 พรรษา จังหวัดระยอง และติดตามการปรับปรุงอาคารสถานที่ ที่ได้รับพระราชทานงบประมาณจากมูลนิธิเทพรัตนเวชชานุกูล พัฒนาคลินิกผู้สูงอายุแบบครบวงจร สมาร์ทฮอสปิตัลเต็มรูปแบบ ภายในปี 2563
องคมนตรี ตรวจเยี่ยมให้กําลังใจบุคลากรโรงพยาบาลเขาชะเมาเฉลิมพระเกียรติ 80 พรรษา จังหวัดระยอง และติดตามการปรับปรุงอาคารสถานที่ ที่ได้รับพระราชทานงบประมาณจากมูลนิธิเทพรัตนเวชชานุกูล พัฒนาคลินิกผู้สูงอายุแบบครบวงจร สมาร์ทฮอสปิตัลเต็มรูปแบบ ภายในปี 2563
เช้าวันนี้ (4 ตุลาคม 2562) ที่โรงพยาบาลเขาชะเมาเฉลิมพระเกียรติ 80 พรรษา อําเภอเขาชะเมา จังหวัดระยอง ศาสตราจารย์เกียรติคุณ นายแพทย์เกษม วัฒนชัย องคมนตรีและรองประธานกรรมการมูลนิธิเทพรัตน์เวชชานุกูล พร้อมนายแพทย์อภิชาติ รอดสม สาธารณสุขนิเทศก์ เขตสุขภาพที่ 6 และคณะ ตรวจเยี่ยมดําเนินงานการพัฒนาโรงพยาบาลเขาชะเมาเฉลิมพระเกียรติ 80 พรรษา มอบของเยี่ยมผู้ป่วย พร้อมติดตามการปรับปรุงอาคารผู้ป่วยนอกและห้องน้ําผู้รับบริการ จากการสนับสนุนงบประมาณจากมูลนิธิเทพรัตนเวชชานุกูล 2,032,232.95 บาท ดําเนินการแล้วเสร็จ 11 กันยายน 2562
นายแพทย์อภิชาติ รอดสม สาธารณสุขนิเทศก์เขตสุขภาพที่ 6 กล่าวว่า โรงพยาบาลเขาชะเมาเฉลิมพระเกียรติเป็นโรงพยาบาลเศรษฐกิจพอเพียง เป็นแหล่งสาธิตและเรียนรู้ของชุมชน มีชมรมเกษตรพอเพียง ปลูกผักสวนครัว ปลูกป่าในโรงพยาบาล เน้นการให้บริการเชิงรุกครอบคลุมทุกกลุ่มวัย บูรณาการความร่วมมือกับภาคีเครือข่ายในการดูแลผู้ป่วยโรคไม่ติดต่อเรื้อรัง (NCD) และพัฒนาศักยภาพการดูแลผู้ป่วยระยะพ้นภาวะวิกฤต (Intermediate care) ร่วมพัฒนาคุณภาพชีวิตระดับอําเภอใน 3 เรื่อง คือ การดูแลผู้สูงอายุในชุมชนโดยทีมสหวิชาชีพ จัดกิจกรรม “ไม่ล้ม ไม่ลืม ไม่ซึมเศร้า กินข้าวอร่อย” คุ้มครองผู้บริโภคจัดตั้งศูนย์แจ้งเตือนภัยเฝ้าระวัง รับเรื่องร้องเรียนผลิตภัณฑ์สุขภาพ และป้องกันแก้ไขปัญหายาเสพติดในชุมชน นอกจากนี้ ได้เปิดคลินิกให้บริการโดยแพทย์เชี่ยวชาญ 2 เดือนครั้ง ได้แก่ คลินิกจิตเวช คลินิกผิวหนังร่วมกับสถาบันโรคผิวหนัง ให้บริการคลินิกแพทย์แผนจีน และพัฒนาโปรแกรมการดูแลผู้ป่วยโรคเบาหวานให้ประชาชนสามารถบันทึก แปลผล ปรับการดูแลสุขภาพตนเองที่บ้านด้วย Application “Diamate” ให้กับโรงพยาบาลชุมชนเฉลิมพระเกียรติทั้ง 10 แห่ง ตั้งเป้าเป็นโรงพยาบาลชุมชนต้นแบบ คลินิกผู้สูงอายุแบบครบวงจร และสมาร์ทฮอสปิตัลเต็มรูปแบบ ภายในปี 2563
ทั้งนี้ โรงพยาบาลเขาชะเมาเฉลิมพระเกียรติ 80 พรรษา เป็น 1 ใน 10 โรงพยาบาลชุมชนที่กระทรวงสาธารณสุขสร้างขึ้น เพื่อเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดชฯ เนื่องในวโรกาสมหามงคลเฉลิมพระชนมพรรษา 80 พรรษา 5 ธันวาคม 2550 และอยู่ในความดูแลของมูลนิธิเทพรัตน์เวชชานุกูล เป็นโรงพยาบาลชุมชน ขนาด 30 เตียง ห่างจากโรงพยาบาลระยอง 72 กิโลเมตร รับผิดชอบดูแลประชาชนในเขตพื้นที่ จํานวน 23,885 คน มีบุคลากรทั้งสิ้น 125 คน ให้บริการผู้ป่วยนอกเฉลี่ย 170 คนต่อวัน ส่วนใหญ่ป่วยด้วยโรคความดันโลหิตสูง เบาหวาน ไข้หวัด เวียนศีรษะ และอาหารไม่ย่อยตามลําดับ ผู้ป่วยในเฉลี่ย 14 คนต่อวัน โรคที่พบบ่อยได้แก่ โรคระบบทางเดินอาหาร ไข้ เซลล์เนื้อเยื่ออักเสบ ช็อกจากการแพ้อย่างรุนแรง และไตวายเฉียบพลัน
************************************** 4 ตุลาคม 2562
รัฐบาลไทย-ข่าวทำเนียบรัฐบาล-ธุรกิจต้องเดินหน้า! บสย. เคาะแล้ว โครงการค้ำประกันสินเชื่อ SMEs เพิ่มพูน หรือ “ไดเร็ค การันตี”
วันพฤหัสบดีที่ 26 ธันวาคม 2562
ธุรกิจต้องเดินหน้า! บสย. เคาะแล้ว โครงการค้ําประกันสินเชื่อ SMEs เพิ่มพูน หรือ “ไดเร็ค การันตี”
ธุรกิจต้องเดินหน้า! บสย. เคาะแล้ว โครงการค้ําประกันสินเชื่อ SMEs เพิ่มพูน หรือ “ไดเร็ค การันตี” เจาะกลุ่มผู้ประกอบการ SMEs ธุรกิจดี มีศักยภาพ ต้นปี 63 เตรียมทีม “หมอหนี้ บสย.” ทั่วประเทศ ให้คําปรึกษาวิธีการขอรับหนังสือรับรอง มั่นใจเงื่อนไขดี
ธุรกิจต้องเดินหน้า! บสย. เคาะแล้ว โครงการค้ําประกันสินเชื่อ SMEs เพิ่มพูน หรือ “ไดเร็ค การันตี” เจาะกลุ่มผู้ประกอบการ SMEs ธุรกิจดี มีศักยภาพ ต้นปี 63 เตรียมทีม “หมอหนี้ บสย.” ทั่วประเทศ ให้คําปรึกษาวิธีการขอรับหนังสือรับรอง มั่นใจเงื่อนไขดี ตอบโจทย์ SMEs เข้าถึงสินเชื่อ เสริมสภาพคล่องธุรกิจชะลอตัว ตั้งวงเงินค้ําประกันสูงสุด 10 ล้านบาทต่อราย
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ขณะนี้ได้เตรียมทีม หมอหนี้ บสย. และเจ้าหน้าที่ ในการให้คําปรึกษา ให้ข้อมูลรายละเอียด โครงการค้ําประกันสินเชื่อ SMEs เพิ่มพูน หรือ ไดเร็ค การันตี (DG) ซึ่งเป็นโครงการที่ บสย. เพิ่มช่องทางการให้บริการค้ําประกันสินเชื่อแก่ SMEs และเพิ่มบทบาทการค้ําประกันของ บสย. ให้เข้าถึงผู้ประกอบการ SMEs เชิงรุกมากขึ้น เมื่อ SMEs ติดต่อไปยังสาขาของ บสย. ทั้ง 11 แห่ง บสย. จะพิจารณาให้การค้ําประกันและนําส่งให้ธนาคารอนุมัติสินเชื่อต่อไป
ในช่วงเริ่มต้นของโครงการนี้จะนําร่องโดยการมุ่งเน้นกลุ่มลูกค้าของ บสย. ที่ดําเนินธุรกิจมาอย่างต่อเนื่อง มีศักยภาพในการขยายธุรกิจ โดย บสย. ค้ําประกันต่อรายตั้งแต่ 1 ล้าน ถึง 10 ล้านบาท สูงสุด 10 ปี ด้วยวงเงินค้ําประกันสินเชื่อรวม 1,500 ล้านบาท และ บสย. ยังช่วยผู้ประกอบการ SMEs รับความเสี่ยงแทนผู้ประกอบการถึง 70 เปอร์เซ็นต์
จากแนวคิด บสย. ไม่ทิ้งผู้ประกอบการ SMEs ไว้ข้างหลัง และเชื่อมั่นว่า SMEs คือแรงสําคัญในการสร้างเศรษฐกิจไทย จึงพัฒนาผลิตภัณฑ์ค้ําประกันสินเชื่อตอบโจทย์ความต้องการผู้ประกอบการ SMEs ทุกกลุ่ม สําหรับโครงการค้ําประกันสินเชื่อ ไดเร็ค การันตี (DG) เป็นอีกหนึ่งกลไกด้านการค้ําประกันสินเชื่อ เพื่อขับเคลื่อนเศรษฐกิจ ซึ่งถูกพัฒนาขึ้นเพื่อช่วยเสริมเขี้ยวเล็บให้ผู้ประกอบการ SMEs ที่ดําเนินธุรกิจดี มีศักยภาพ และต้องการเงินทุนหมุนเวียน โดยมั่นใจว่าจะเป็นโครงการค้ําประกันสินเชื่อ ที่จะรองรับความต้องการทางการเงิน ท่ามกลางความผันผวนของเศรษฐกิจได้
บสย. พร้อมให้คําปรึกษาและบริการโครงการค้ําประกันสินเชื่อ SMEs เพิ่มพูน หรือ ไดเร็ค การันตี (DG) ตั้งแต่ช่วงต้นปี 2563 เป็นต้นไป สอบถามรายละเอียดโครงการ ผ่านช่องทาง ทีมหมอหนี้ บสย. โทร. 02 890 9999 หรือ Line@ ที่ @doctor.tcg ​
รัฐบาลไทย-ข่าวทำเนียบรัฐบาล- กระทรวงยุติธรรม โดยกรมบังคับคดี จัดมหกรรมไกล่เกลี่ยข้อพิพาทชั้นบังคับคดี  เพื่อช่วยเหลือลูกหนี้ผู้ประสบอุทกภัยในพื้นที่ภาคใต้ ณ จังหวัดสุราษฎร์ธานี
วันอังคารที่ 31 มกราคม 2560
กระทรวงยุติธรรม โดยกรมบังคับคดี จัดมหกรรมไกล่เกลี่ยข้อพิพาทชั้นบังคับคดี  เพื่อช่วยเหลือลูกหนี้ผู้ประสบอุทกภัยในพื้นที่ภาคใต้ ณ จังหวัดสุราษฎร์ธานี
นายศุภวัชร ศักดา รองผู้ว่าราชการจังหวัดสุราษฎร์ธานี เป็นประธานเปิดโครงการมหกรรมไกล่เกลี่ยข้อพิพาทชั้นบังคับคดี เพื่อช่วยเหลือลูกหนี้ผู้ประสบอุทกภัยในพื้นที่ภาคใต้ ปี ๒๕๖๐ (ครั้งที่ ๑)
เมื่อวันจันทร์ที่ ๓๐ มกราคม ๒๕๖๐ เวลา ๐๙.๓๐ น.
ณ แก้วสมุย รีสอร์ท อําเภอเมือง จังหวัดสุราษฎร์ธานี
นายศุภวัชร ศักดา รองผู้ว่าราชการจังหวัดสุราษฎร์ธานี
เป็นประธานเปิดโครงการมหกรรมไกล่เกลี่ยข้อพิพาทชั้นบังคับคดี
เพื่อช่วยเหลือลูกหนี้ผู้ประสบอุทกภัยในพื้นที่ภาคใต้ ปี ๒๕๖๐ (ครั้งที่ ๑)
โดยมีนางสาวรื่นวดี สุวรรณมงคล อธิบดีกรมบังคับคดี เป็นผู้กล่าวรายงาน
สําหรับโครงการดังกล่าวจัดขึ้นโดยความร่วมมือระหว่างกรมบังคับคดี
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.)
ธนาคารออมสิน และธนาคารไทยพาณิชย์ จํากัด (มหาชน)
เพื่อหาแนวทางและมาตรการในการช่วยเหลือลูกหนี้ที่ประสบอุทกภัยในพื้นที่ภาคใต้
ตลอดจนเพิ่มโอกาสในการชําระหนี้ของลูกหนี้
อันจะเป็นการลดปริมาณคดีที่เข้าสู่การบังคับคดี ลดการถูกยึดทรัพย์สิน อายัดทรัพย์สินของลูกหนี้
และเปิดโอกาสเข้าสู่กระบวนการไกล่เกลี่ยฯ ต่อไป
โดยมีผู้เข้าร่วมการไกล่เกลี่ยชั้นบังคับคดีจากสถาบันการเงินทั้งสามแห่ง จํานวน ๑๗๕ ราย
คิดเป็นทุนทรัพย์ประมาณ ๖๘.๗๕ ล้านบาท
จากนั้น ในเวลา ๑๐.๐๐ น. อธิบดีกรมบังคับคดี ได้พูดคุยร่วมกับเครือข่ายวิทยากรตัวคูณ
ในเขตพื้นที่สํานักงานบังคับคดีจังหวัดสุราษฎร์ธานี
เพื่อหารือเกี่ยวกับการทํางานเชิงรุกของกรมบังคับคดี พร้อมซักถามปัญหาของเครือข่าย
ซึ่งได้รับความสนใจและความร่วมมือเป็นอย่างดีจากเครือข่ายวิทยากรตัวคูณ
ในเวลา ๑๑.๐๐ น. ณ วัดบางขยาราม ตําบลบางชนะ อําเภอเมือง จังหวัดสุราษฎร์ธานี
อธิบดีกรมบังคับคดี พร้อมคณะ
ถวายข้าวสารแด่พระอธิการภูวนาท จารุทีมโม เจ้าอาวาสวัดบางขยาราม
เพื่อร่วมทําบุญแด่พระภิกษุสงฆ์ รวมทั้งเพื่อช่วยเหลือประชาชนที่ประสบอุทกภัยในพื้นที่
และในเวลา ๑๔.๐๐ น. อธิบดีกรมบังคับคดี พร้อมด้วยนางภาวดี ศิริเมธารักษ์ ผู้ตรวจราชการกรมบังคับคดี
และนางเพ็ญรวี มาแสง ผู้เชี่ยวชาญเฉพาะด้านการบังคับคดีล้มละลาย
ตรวจเยี่ยมสํานักงานบังคับคดีจังหวัดสุราษฎร์ธานี เพื่อมอบนโยบายการดําเนินงานเชิงรุกของกรมบังคับคดี
ซึ่งให้ความสําคัญในเรื่องการไกล่เกลี่ยข้อพิพาทชั้นบังคับคดี
โดยมีนางประทุม ปิยะพิสุทธิ์ ผู้อํานวยการสํานักงานบังคับคดีจังหวัดสุราษฎร์ธานี
พร้อมด้วยคณะเจ้าหน้าที่ให้การต้อนรับ
ณ สํานักงานบังคับคดีจังหวัดสุราษฎร์ธานี
รัฐบาลไทย-ข่าวทำเนียบรัฐบาล-​นายกรัฐมนตรีสั่ง กต. เร่งช่วยเหลืออำนวยความสะดวกนำคนไทยในต่างแดนกลับไทย
วันพุธที่ 6 พฤษภาคม 2563
​นายกรัฐมนตรีสั่ง กต. เร่งช่วยเหลืออํานวยความสะดวกนําคนไทยในต่างแดนกลับไทย
​นายกรัฐมนตรีสั่ง กต. เร่งช่วยเหลืออํานวยความสะดวกนําคนไทยในต่างแดนกลับไทย
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมสั่งการให้กระทรวงการต่างประเทศเร่งช่วยเหลือคนไทยในต่างแดนและอํานวยความสะดวกให้กับคนไทยที่ต้องการเดินทางกลับประเทศ โดยสถานกงสุลใหญ่ ณ เมืองฮ่องกง จัดเที่ยวบินพิเศษนําคนไทยที่ตกค้างในฮ่องกงและมาเก๊ากลับประเทศไทย จํานวน 161 คน โดยสายการบิน Thai Smile เที่ยวบินที่ WE631 เส้นทาง ฮ่องกง – กรุงเทพฯ ออกเดินทางจากเขตบริหารพิเศษฮ่องกงตั้งแต่วันที่ 4 พ.ค.63 เวลา 14.10 น. ถึงท่าอากาศยานสุวรรณภูมิเวลา 16.05 น. ซึ่งได้รับความร่วมมืออย่างดีจากรัฐบาลฮ่องกงและมาเก๊า โดยเฉพาะภารกิจนําคนไทยในมาเก๊าเดินทางมาขึ้นเครื่องบินที่ท่าอากาศยานนานาชาติฮ่องกง
ขณะที่สถานเอกอัครราชทูต ณ กรุงโคลัมโบ ประเทศศรีลังกา ร่วมกับสถานกงสุลกิตติมศักดิ์ประจําสาธารณรัฐมัลดีฟส์ ได้จัดเที่ยวบินพิเศษของสายการบิน Maldivian Airlines นําคนไทยที่ตกค้างในมัลดีฟส์ 131 คน เดินทางกลับประเทศไทยแล้ว ส่วนใหญ่เป็นนักท่องเที่ยวที่ติดค้าง ผู้ไม่มีถิ่นพํานักถาวรในมัลดีฟส์ พนักงานรีสอร์ตและบริษัท ทั้งนี้ เที่ยวบินดังกล่าวจําเป็นต้องจํากัดจํานวนที่นั่งเนื่องจากเงื่อนไขด้านสาธารณสุขในขณะนี้
สําหรับผู้ที่ติดค้างเหลืออยู่ในมัลดีฟส์และศรีลังกา สถานเอกอัครราชทูตฯ จะจัดหาเที่ยวบินกลับไทยให้โดยเร็ว โดยคํานึงถึงระบบการกักตัวภายในประเทศไทยที่สามารถรองรับผู้เดินทางกลับประเทศในแต่ละวันหากต้องการความช่วยเหลือเร่งด่วน โปรดติดต่อ +94 3070747 +94 3070748 และในกรณีของมัลดีฟส์ สามารถติดต่อกงสุลกิตติมศักดิ์ประจําสาธารณรัฐมัลดีฟส์ได้อีกทางหนึ่ง ที่ +960 7398765
ทั้งนี้ สถานเอกอัครราชทูต ณ กรุงโคลัมโบ ยังได้แจกจ่ายถุงยังชีพให้คนไทยในศรีลังกาที่ลงทะเบียนแจ้งความประสงค์ขอกลับไทยแต่ยังไม่สามารถเดินทางกลับได้ เนื่องจากสถานการณ์การแพร่ระบาดของโควิด-19
ในส่วนของสถานเอกอัครราชทูต ณ กรุงโตเกียวได้ดําเนินการช่วยเหลือคนไทยในญี่ปุ่นระหว่างการแพร่ระบาดของเชื้อไวรัส โควิด-19 โดยได้แจกจ่ายเจลแอลกอฮอล์ฆ่าเชื้อโรค หน้ากากอนามัย อาหารแห้ง และสิ่งของเครื่องใช้ที่จําเป็น ให้กับชุมชนคนไทยที่ได้รับความเดือดร้อนด้วยแล้ว
--------------------------------
รัฐบาลไทย-ข่าวทำเนียบรัฐบาล-วราวุธ นำทัพ ทส. แจกถุงผ้าซอยละลายทรัพย์ จับมือ CP All รวมพลังคนไทยเลิกใช้ถุงพลาสติก
วันศุกร์ที่ 8 พฤศจิกายน 2562
วราวุธ นําทัพ ทส. แจกถุงผ้าซอยละลายทรัพย์ จับมือ CP All รวมพลังคนไทยเลิกใช้ถุงพลาสติก
รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมกับ ซ๊พี ออล์ ประกาศเจตนารมย์ "รวมพลังคนไทย เลิกใช้ถุงพลาสติก" เพื่ออนุรักษ์สิ่งแวดล้อม ประกาศชัด 1 มกราคม 63 เลิกใช้ถุงพลาสติกแน่นอน พร้อมเดินหน้าแจกถุงผ้าต่อเนื่อง รณรงค์ประชาสัมพันธ์ให้ประชาช
วราวุธ นําทัพ ทส. แจกถุงผ้าซอยละลายทรัพย์ จับมือ CP All รวมพลังคนไทยเลิกใช้ถุงพลาสติก
รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมกับ ซ๊พี ออล์ ประกาศเจตนารมย์ "รวมพลังคนไทย เลิกใช้ถุงพลาสติก" เพื่ออนุรักษ์สิ่งแวดล้อม ประกาศชัด 1 มกราคม 63 เลิกใช้ถุงพลาสติกแน่นอน พร้อมเดินหน้าแจกถุงผ้าต่อเนื่อง รณรงค์ประชาสัมพันธ์ให้ประชาชนเลิกใช้ถุงพลาสติก และพกถุงผ้าเวลาจับจ่าย
วันนี้ (8 พฤศจิกายน 2562) หน้าอาคารยูไนเต็ดเซ็นเตอร์ สีลม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายนพดล พลเสน ผู้ช่วยรัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมกับ ผู้บริหารซ๊พี ออล์ ผู้ก่อตั้งร้านเซเว่น อีเลฟเว่นในประเทศไทย ร่วมประกาศเจตนารมย์"รวมพลังคนไทย เลิกใช้ถุงพลาสติก" ขานรับนโยบายรัฐบาลในการขับเคลื่อนการงดใช้ถุงพลาสติก ทั้งยังเป็นการร่วมทําบุญโดยการไม่รับถุงพลาสติก ทุกๆ1 ใบ ซ๊พี ออล์ จะบริจาคเงิน 20 สตางค์เพื่อมอบให้กับโรงพยาบาลทั่วประเทศโดยใน 1 ปีที่ผ่านมา สามารถลดการใช้ถุงพลาสติกลงได้กว่า 830 ล้านใบ ยอดเงินบริจาคสะสม 166 ล้านบาท
นายวราวุธ กล่าวว่าการลดใช้ถุงพลาสติกเป็นเรื่องที่สําคัญขอฝากถึงพี่น้องประชาชนคนไทยขอให้ปรับเปลี่ยนชีวิตเล็กน้อย ไปไหนมาไหน ออกจากบ้านอย่าลืมพกถุงผ้าติดตัวไป เข้าร้านสะดวกซื้อจะไปซื้อของที่ไหน มาช่วยกันรณรงค์ ใช้ถุงผ้ากันให้มากขึ้น ลดใช้ถุงพลาสติก เพราะท้ายที่สุดแล้วมันเป็นภาระให้กับสิ่งแวดล้อม เป็นภาระให้กับลูกหลานของเรา ที่ต้องคอยมาเก็บกวาดทําความสะอาด มาคอยแก้ไขปัญหาสิ่งแวดล้อม และในวันที่ 1 มกราคม 2563 นี้เราจะมาร่วมกันเลิกใช้ถุงพลาสติก
โอกาสเดียวกันนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้เดินแจกถุงผ้าพร้อมเชิญชวนประชาชนให้พกถุงผ้า เลิกใช้ถุงพลาสติก บริเวณซอยละลายทรัพย์ ถนนสีลม
รัฐบาลไทย-ข่าวทำเนียบรัฐบาล-การเยือนประเทศไทยอย่างเป็นทางการของนายมุน แช-อิน ประธานาธิบดีสาธารณรัฐเกาหลี ระหว่างวันที่ 1 – 3 กันยายน 2562
วันอาทิตย์ที่ 25 สิงหาคม 2562
การเยือนประเทศไทยอย่างเป็นทางการของนายมุน แช-อิน ประธานาธิบดีสาธารณรัฐเกาหลี ระหว่างวันที่ 1 – 3 กันยายน 2562
การเยือนประเทศไทยอย่างเป็นทางการของนายมุน แช-อิน ประธานาธิบดีสาธารณรัฐเกาหลี ระหว่างวันที่ 1 – 3 กันยายน 2562
นายมุน แช-อิน ประธานาธิบดีสาธารณรัฐเกาหลีและภริยามีกําหนดการเยือนประเทศไทยอย่างเป็นทางการ (Official Visit) ในฐานะแขกของรัฐบาลไทยระหว่างวันที่ 1 – 3 กันยายน 2562 ประธานาธิบดีสาธารณรัฐเกาหลีมีกําหนดพบหารือทวิภาคีกับพลเอกประยุทธ์ จันทร์โอชา นายกรัฐมนตรี ที่ทําเนียบรัฐบาล เพื่อหารือแนวทางส่งเสริมความสัมพันธ์เชิงหุ้นส่วนทางยุทธศาสตร์ระหว่างไทยกับสาธารณรัฐเกาหลีทั้งในด้านการเมืองและความมั่นคง เศรษฐกิจ การแลกเปลี่ยนระหว่างประชาชนกับประชาชน และกระชับความร่วมมือในระดับอนุภูมิภาคและภูมิภาค รวมถึงกรอบพหุภาคี
ในการเยือนครั้งนี้ ประธานาธิบดีสาธารณรัฐเกาหลีจะกล่าวปาฐกถาในสัมมนาภาคธุรกิจระหว่างไทย – สาธารณรัฐเกาหลีว่าด้วยการปฏิวัติอุตสาหกรรมครั้งที่ 4 และวิสาหกิจเริ่มต้นด้วย
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ปาฐกถาพิเศษหัวข้อ “Update on the Development of the Digital Economy”
วันพฤหัสบดีที่ 18 ตุลาคม 2561
รมว.กระทรวงดิจิทัลฯ ปาฐกถาพิเศษหัวข้อ “Update on the Development of the Digital Economy”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษหัวข้อ “Update on the Development of the Digital Economy” ในงาน “AustCham Joint Business Luncheon” ของ The Australian-Thai Chamber of Commerce ณ ห้องบอลรูม 1 โรงแรมไฮแอท เอราวัณ กรุงเทพฯ เมื่อวันที่ 17 ตุลาคม 2561 โดย ดร.พิเชฐฯ ได้กล่าวถึงการพัฒนาเศรษฐกิจดิจิทัล ภายใต้บทบาทของกระทรวงดิจิทัลฯ อาทิ เรื่อง Big data - Open data, Protecting data, Data security การลดขั้นตอนดําเนินการภาครัฐ One Stop Service การทําให้ประเทศไทยมี broadband internet ครอบคลุมทั้งประเทศ ที่เรียกว่า “เน็ตประชารัฐ” กระจายทั่วถึงในทุกพื้นที่กว่า 24,700 หมู่บ้าน และเรื่องความปลอดภัยในยุคดิจิทัล เป็นต้น ซึ่งได้รับความสนใจผู้แทนหอการค้าประเทศต่างๆ อาทิ British Chamber of Commerce Thailand (BCCT), CanCham Thailand, Franco-Thai Chamber of Commerce (FTCC), The German-Thai Chamber of Commerce (GTCC), Hellenic-Thai Chamber of Commerce (HTCC), Netherlands-Thai Chamber of Commerce (NTCC) and New Zealand Thai Chamber of Commerce (NZTCC) ซึ่งมาจากหลาย อุตสาหกรรมทั้งบริษัทในประเทศและบริษัทที่ทําธุรกิจข้ามประเทศ
***********************
รัฐบาลไทย-ข่าวทำเนียบรัฐบาล- โฆษกรัฐบาลเผย แผนดันโอท็อปขึ้นเครื่องฉลุย นักท่องเที่ยวตอบรับดี เพียงเดือนเดียวยอดขายทะลุ 2 แสน ตั้งเป้ารายได้ 10 ล้านต่อปี แนะผู้ประกอบการปรับตัวเพิ่มมูลค่าสินค้า สร้างรายได้ก้าว
วันจันทร์ที่ 17 ตุลาคม 2559
โฆษกรัฐบาลเผย แผนดันโอท็อปขึ้นเครื่องฉลุย นักท่องเที่ยวตอบรับดี เพียงเดือนเดียวยอดขายทะลุ 2 แสน ตั้งเป้ารายได้ 10 ล้านต่อปี แนะผู้ประกอบการปรับตัวเพิ่มมูลค่าสินค้า สร้างรายได้ก้าว
โฆษกรัฐบาลเผย แผนดันโอท็อปขึ้นเครื่องฉลุย นักท่องเที่ยวตอบรับดี เพียงเดือนเดียวยอดขายทะลุ 2 แสน ตั้งเป้ารายได้ 10 ล้านต่อปี แนะผู้ประกอบการปรับตัวเพิ่มมูลค่าสินค้า สร้างรายได้ก้าวกระโดด 40%
พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ยอดขายสินค้าโอท็อปบนสายการบินไทยช่วงทดลองวางแคตตาล็อก ก่อนที่นายกรัฐมนตรีจะเป็นประธานเปิดตัวอย่างเป็นทางการไปเมื่อเร็วๆ นี้นั้น เพียงเดือนเดียวมีรายได้กว่า 200,000 บาท ซึ่งถือเป็นนิมิตหมายที่ดี โดยรัฐบาลตั้งเป้าสร้างรายได้จากการขายสินค้าโอท็อปบนเครื่องบินปีละ 10 ล้านบาท
“ท่านนายกฯ ภูมิใจที่สินค้าชุมชนไทยก้าวสู่ระดับสากล โดยแคตตาล็อกสินค้า 128 รายการ ที่วางอยู่ทุกที่นั่งของสายการบินไทย 150 เที่ยวบินต่อวัน ทั้งในและต่างประเทศ ถือเป็นแคตตาล็อกสินค้าชุมชนที่วางบนเครื่องบินครั้งแรกของโลก เริ่มต้นจากสินค้าที่มีความนิยมสูง เช่น เครื่องประดับ ผ้าไทย กระเป๋า เครื่องเบญจรงค์ ฯลฯ จากนั้นจะคัดเลือกสินค้าในเฟส 2 หมุนเวียนจําหน่ายไม่ซ้ํากัน
สินค้าแต่ละชนิดมีความสวยงาม ด้วยเอกลักษณ์แบบไทย ซึ่งนักท่องเที่ยวสามารถสั่งซื้อสินค้าผ่านสมาร์ทโฟน โดยไม่คิดค่าธรรมเนียม เพียงสแกน QR CODE ในแคตตาล็อก และรับสินค้าได้ที่สนามบินสุวรรณภูมิหรือจะเลือกรับบริการจัดส่งถึงบ้านก็ได้”
พลตรี สรรเสริญ กล่าวต่อว่า นายกรัฐมนตรีย้ําว่าสิ่งนี้เป็นความสําเร็จที่เกิดจากความร่วมมือของทุกฝ่าย เป็นการช่วยสานฝันของผู้ประกอบการท้องถิ่นให้มีแรงใจในการประกอบอาชีพ สร้างรายได้ โดยฝากแนะผู้ประกอบการให้รู้จักปรับตัวตามกระแสโลก ผลิตและพัฒนาสินค้าแบบใหม่ๆ ที่ตลาดต้องการแต่ยังหาซื้อไม่ได้ (Unmet Demand) เช่น ขนมปังแครกเกอร์จากข้าวหอมมะลิไทย วอลเปเปอร์จากผ้าไหมไทย ฯลฯ
“ผู้ประกอบการท้องถิ่น และภาคเอกชนจะต้องร่วมกันทํางาน และนําเทคโนโลยีนวัตกรรม หรือองค์ความรู้ที่ก้าวหน้ามาใช้ โดยภาครัฐพร้อมให้การสนับสนุนเต็มที่ ซึ่งหากพัฒนาสินค้าด้วยความคิดสร้างสรรค์ และตรงกับความต้องการของลูกค้า ก็จะช่วยเพิ่มการเติบโตของรายได้อย่างก้าวกระโดด 30-40%”
นอกจากนี้ ขอเน้นย้ําพี่น้องประชาชนว่า อย่าลืมไปใช้สิทธิจับจ่ายซื้อสินค้าโอท็อป เพื่อนําไปหักลดหย่อนภาษีได้ไม่เกิน 15,000 บาท โดยซื้อจากร้านค้าทั่วประเทศที่ผ่านการรับรองและเสียภาษีมูลค่าเพิ่ม ได้จนถึง 31 ส.ค.นี้ เพื่อช่วยกระตุ้นเศรษฐกิจ ตามนโยบายของรัฐบาล
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาจิตใจเด็กหญิงวัย 5 ขวบ ถูกพ่อเลี้ยงล่วงละเมิดทางเพศ ที่ จ.อุดรธานี
วันพฤหัสบดีที่ 16 พฤศจิกายน 2560
รมว.พม. กําชับ จนท. เร่งเยียวยาจิตใจเด็กหญิงวัย 5 ขวบ ถูกพ่อเลี้ยงล่วงละเมิดทางเพศ ที่ จ.อุดรธานี
รมว.พม. กําชับ จนท. เร่งเยียวยาจิตใจเด็กหญิงวัย 5 ขวบ ถูกพ่อเลี้ยงล่วงละเมิดทางเพศ ที่ จ.อุดรธานี พร้อมช่วยเหลือ 4 พี่น้อง วัย 2-6 ขวบ ที่แม่ถูกพ่อทําร้ายร่างกายจนเสียชีวิต ที่ จ.นครศรีธรรมราช
วันนี้ (16 พ.ย. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 755/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขและป้องกันปัญหาดังกล่าว โดยมี คณะผู้บริหารและผู้แทนจากหน่วยงานที่เกี่ยวข้อง ณ ห้องประชุมชั้น 8 กระทรวง พม. สะพานขาว กรุงเทพฯ
พลตํารวจเอก อดุลย์กล่าวว่า จากกรณีครูประจําชั้นของเด็กหญิงวัย 5 ขวบ นักเรียนชั้นอนุบาล 3 โรงเรียนแห่งหนึ่ง พาลูกศิษย์เข้าร้องเรียนต่อเจ้าหน้าที่ตํารวจ ว่าเด็กหญิงถูกพ่อเลี้ยงวัย 39 ปี ข่มขืนกระทําชําเราหลายครั้ง จนได้รับบาดเจ็บอย่างรุนแรง ภายหลังการตรวจสอบพบว่าเด็กหญิงอาศัยอยู่เพียงลําพังกับพ่อเลี้ยง เนื่องจากผู้เป็นแม่ได้เสียชีวิต ที่อําเภอ หนองวัวซอ จังหวัดอุดรธานี นั้น ตนมีความห่วงใยต่อสถานการณ์ความรุนแรงในครอบครัวลักษณะดังกล่าว เนื่องจากเป็นปัญหาสังคมที่รุนแรง และเกิดขึ้นรายวัน ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดอุดรธานี (พมจ.อุดรธานี) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านเด็ก ของกระทรวง พม. อีกทั้ง ประสานหน่วยงานที่เกี่ยวข้องในพื้นที่เร่งเยียวยาฟื้นฟูสภาพจิตใจเด็กหญิงคนดังกล่าวอย่างใกล้ชิด โดยด่วน เพื่อให้เด็กสามารถกลับมาใช้ชีวิตได้อย่างปกติสุขในสังคม ทั้งนี้ ปัญหาเด็กถูกกระทําความรุนแรงเกิดขึ้นอย่างต่อเนื่องรายวัน จึงขอความร่วมมือจากผู้ปกครอง บุคคลใกล้ชิดในครอบครัว และทุกคนในสังคม ช่วยกันเฝ้าระวังและติดตามดูแล บุตรหลานหรือคนในครอบครัวอย่างใกล้ชิด หมั่นสังเกตพฤติกรรมความผิดปกติเป็นระยะ เพื่อป้องกันการเกิดเหตุในลักษณะดังกล่าวขึ้นอีก
พลตํารวจเอก อดุลย์กล่าวเพิ่มเติมว่า สําหรับกรณีหญิงวัย 32 ปี ถูกสามีวัย 35 ปี ทําร้ายร่างกายจนเสียชีวิต สร้างความเศร้าโศกเสียใจให้กับลูกๆ ทั้ง 4 คน วัยเพียง 2-6 ขวบ ที่เข้ามาเห็นเหตุการณ์เป็นอย่างมาก ที่จังหวัดนครศรีธรรมราช นั้น ตนได้กําชับให้พัฒนาสังคมและความมั่นคงของมนุษย์จังหวัดนครศรีธรรมราช (พมจ.นครศรีธรรมราช) พร้อมหน่วยงาน ที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว และให้การช่วยเหลือ ในเบื้องต้นตามภารกิจด้านเด็กของกระทรวง พม. พร้อมเร่งเยียวยาฟื้นฟูสภาพจิตใจเด็กทั้ง 4 คนโดยด่วน อีกทั้ง ประสานหน่วยงานที่เกี่ยวข้องในพื้นที่ช่วยเหลือเรื่องการติดตามหาญาติ เพื่อรับเด็กไปดูแลต่อ หากตรวจสอบไม่พบญาติ ทางกระทรวง พม. มีบ้านพักเด็กและครอบครัวจังหวัดนครศรีธรรมราช ซึ่งเป็นหน่วยงานในสังกัดกระทรวง พม. พร้อมรับเด็กมาดูแล และคุ้มครองสวัสดิภาพ พัฒนา และฟื้นฟูเด็กในระยะยาวต่อไป ตามพระราชบัญญัติคุ้มครองเด็ก พ.ศ. 2546